তাফসীরে জাকারিয়া
তাফসিরে জাকারিয়া (মূল নাম: কুরআনুল কারীম বাংলা অনুবাদ ও সংক্ষিপ্ত তাফসীর) হলো ২০১৩ থেকে ২০১৫ সালের মধ্যে প্রকাশিত বাংলাদেশী আলেম আবু বকর মুহাম্মাদ জাকারিয়া কর্তৃক লিখিত ও সৌদি সরকার কর্তৃক অনুমোদিত ও প্রকাশিত একটি সালাফি তাফসীর যাতে মূল কুরআন আরবিসহ বাংলা অনুবাদের পাশাপাশি সংক্ষিপ্ত তাফসীরও সংযোজন করা হয়েছে। এটি সৌদি আরব কর্তৃক স্বীকৃত একমাত্র বাংলা ভাষায় লিখিত তাফসীর। ২০১৩ ও ২০১৫ সালে এটি সৌদি আরব সরকারের বাদশাহ ফাহাদ কুরআন প্রিন্টিং প্রেস হতে প্রথম প্রকাশিত হয়।